section_heading: Povijest
paragraph_text: Izvorno je ulica počinjala od Spasskih vrata Kremlja i išla po brežuljku nad rijekom Moskvom. Prema nekim podacima, po njezinoj je trasi prolazila drevna cesta za grad Vladimir. Prvi put se spominje pod nazivom "Vsehsvjatska" (po crkvi Svih svetih na Kuliškama, rus. "церковь Всех Святых") krajem 14. st., kada je njome u Moskvu ušao knez Dmitrije Donskoj, vraćajući se iz Kulikovske bitke (1380.). Od 1434.g. nazivala se Varvarskom ili Var'skom.